Document ID: 31999R2471

KOMMISSIONENS FORORDNING (EF) Nr. 2471/1999
af 23. november 1999
om ændring af forordning (EF) nr. 669/97 om åbning og forvaltning af fællesskabstoldkontingenter for visse fisk og fiskerivarer med oprindelse på Færøerne
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 669/97 af 14. april 1997 om åbning og forvaltning af fællesskabstoldkontingenter og -lofter, om fastsættelse af et fællesskabstilsyn, for så vidt angår visse fisk og fiskerivarer med oprindelse på Færøerne, om fastlæggelse af visse regler for ændring og tilpasning af disse foranstaltninger og om ophævelse af forordning (EF) nr. 1983/95(1), som ændret ved Kommissionens forordning (EF) nr. 1034/98(2), særlig artikel 5 og 6, og
ud fra følgende betragtninger:
(1) Afgørelse nr. 1/99 truffet af Den Blandede Komité EF/Danmark-Færøerne(3) erstatter aftalens protokol nr. 1 om toldbehandlingen af og ordningerne vedrørende visse fiskerivarer, som overgår til fri omsætning i Fællesskabet eller indføres på Færøerne;
(2) den nye protokol nr. 1 afskaffer klausulen om referencepriser, fællesskabstoldlofterne og det statistisk tilsyn, som i øjeblikket finder anvendelse på visse fisk og fiskerivarer, som er fritaget for told; forordning (EF) nr. 669/97 bør derfor ændres, således at artiklerne, der fastsætter disse bestemmelser, samt bilag II og III udgår;
(3) toldkontingenter for laks (09.0673), der kan indføres toldfrit, erstattes af en ordning om ubegrænset toldfri indførsel; ordningen med mestbegunstigelsessatser (MFN-satser) er blevet genindført for visse produkter, som i øjeblikket er fritaget for told inden for rammerne af toldkontingenter, bl.a. tilberedt eller konserveret sild og makrel (09.0677), filet af kulmule (09.0683), krabber (09.0685) og muslinger (09.0687); toldkontingenterne opretholdes for de fire andre varer; bilag I til forordning (EF) nr. 669/97 bør ændres for at tage hensyn til disse ændringer;
(4) de i denne forordning fastsatte foranstaltninger er i overensstemmelse med udtalelse fra toldkodeksudvalget -
UDSTEDT FØLGENDE FORORDNING:
Artikel 1
I forordning (EF) nr. 669/97 foretages følgende ændringer:
1) I titlen udgår ordene "og -lofter" og ordene "om fastsættelse af et fællesskabstilsyn".
2) I artikel 1 erstattes "bilag I" med "bilagene".
3) Artikel 4 og 7 udgår.
4) Bilag I erstattes af bilaget til denne forordning.
5) De mængder, der er blevet indført siden 1. januar 1999 inden for rammerne af toldkontingenterne med løbenumrene 09.0671, 09.0675, 09.0679 og 09.0681, der er fastsat i forordning (EF) nr. 669/97, er medregnet i de respektive toldkontingenter i bilaget til denne forordning.
6) Bilag II og III udgår.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. august 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. november 1999.

Labels: 3
18
6